#посмотрим_сколько_здесь_умеют_читать_на_адыгэбзэ

Iиблис и бэджыхъым фыкъикIыж

КъызжефIэт, сыт фезыхулIар вгъэжэну лъы?
Фигу къэкIхэм фи Iыхьлыхэм фахукъуэплъу,
ГъэпщкIуауэ фыпсэуныр хэт зи лажьэр?
ЗыхэвмыщIэжу хэт и лъэIуи псэкIэ,
Сыт фыщIэхъуар ди бынхэр гукIэ жьажьэ?
Сабий гъэфIэну анэм фэ фипIакъэ?
Анэ быдзышэр ноби мыгъуща…
Лъэпкъ къыфщыгугъыу лIыгъэкIэ щытакъэ?
Ди щIалэхэ, щхьэ нобэ фыгъуэща?
Гъуэща къудейм зыгуэркIэ къигъэзэнущ,
Фэ нобэ «лIыукI» цIэр зыфIэфщыжащ,
Сабий, цIыхубз гущIэгъуи хуэвмыщIыжу,
Адыгэ хабзэр фэ вгъэщэщэжащ.
ВгъэтIылъ фи Iэщэр! Фи псэр фымыщэжу,
Иблис и бэджыхъым, кхъыIэ, фыкъикIыж,
Адыгэ лъэпкъыр фызэрымыукIыжу,
Вгъэбагъуэ куэду, бын-унагъуэ фщIыж.

ЗЭГЪЭЩТОКЪУЭ Людэ
#усэхэр_АХЧ